Komission asetus (EY) N:o 548/2000, annettu 14 päivänä maaliskuuta 2000, neuvoston asetuksessa (ETY) N:o 2092/91 säädetyn tuontia kolmansista maista koskevan järjestelmän yksityiskohtaisista soveltamissäännöistä annetun asetuksen (ETY) N:o 94/92 muuttamisesta



Virallinen lehti nro L 067 , 15/03/2000 s. 0012 - 0013



KOMISSION ASETUS (EY) N:o 548/2000, annettu 14 päivänä maaliskuuta 2000, neuvoston asetuksessa (ETY) N:o 2092/91 säädetyn tuontia kolmansista maista koskevan järjestelmän yksityiskohtaisista soveltamissäännöistä annetun asetuksen (ETY) N:o 94/92 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maataloustuotteiden luonnonmukaisesta tuotantotavasta ja siihen viittaavista merkinnöistä maataloustuotteissa ja elintarvikkeissa 24 päivänä kesäkuuta 1991 annetun neuvoston asetuksen (ETY) N:o 2092/91(1), sellaisena kuin se on viimeksi muutettuna komission asetuksella (EY) N:o 331/2000(2), ja erityisesti sen 11 artiklan 1 kohdan, sekä katsoo seuraavaa: (1) Asetuksen (ETY) N:o 2092/91 11 artiklan 1 kohdassa säädetään, että kolmansista maista tuotuja tuotteita voidaan pitää kaupan ainoastaan, jos ne ovat peräisin asetuksen (ETY) N:o 2092/91 11 artiklan 2 kohdan edellytysten mukaisesti laaditussa luettelossa mainitusta kolmannesta maasta. Tällainen luettelo on vahvistettu komission asetuksen (ETY) N:o 94/92(3), sellaisena kuin se on viimeksi muutettuna asetuksella (EY) N:o 1367/98(4), liitteessä. (2) Tsekin tasavalta esitti komissiolle hakemuksen asetuksen (ETY) N:o 2092/91 11 artiklan 1 kohdan mukaisesti laadittuun luetteloon ottamisesta ja toimitti asetuksen (ETY) N:o 94/92 2 artiklan 2 kohdan mukaisesti edellytetyt tiedot. (3) Näiden tietojen tarkastelun ja viranomaisten kanssa sen jälkeen käytyjen keskustelujen perusteella tuotanto- ja tarkastussäännöt kyseisessä maassa vastaavat asetuksessa (ETY) N:o 2092/91 vahvistettuja sääntöjä. (4) Määräaika Argentiinan, Australian, Unkarin ja Israelin ottamiseksi asetuksen (ETY) N:o 2092/91 11 artiklan 1 kohdan mukaiseen luetteloon päättyy 30 päivänä kesäkuuta 2000, ja tämän vuoksi määräaikaa on pidennettävä, jotta tuonti voi jatkua. Israelin ja Argentiinan osalta tätä pidennystä tarkastellaan näissä maissa tehtyjen tai niihin suunniteltujen tarkastuskäyntien perusteella. (5) Unkarin viranomaiset ovat ilmoittaneet Unkarin tarkastuslaitoksen, Biokulturan, nimen muuttumisesta, mikä on sisällytettävä luetteloon. (6) Australian, Israelin ja Sveitsin osalta tarvitaan joitakin teknisiä tarkistuksia. (7) Tässä asetuksessa säädetyt toimenpiteet ovat asetuksen (ETY) N:o 2092/91 14 artiklassa säädetyn komitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetuksen (ETY) N:o 94/92 liite tämän asetuksen liitteen mukaisesti. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 14 päivänä maaliskuuta 2000. Komission puolesta Franz FISCHLER Komission jäsen (1) EYVL L 198, 22.7.1991, s. 1. (2) EYVL L 48, 19.2.2000, s. 1. (3) EYVL L 11, 17.1.1992, s. 14. (4) EYVL L 185, 30.6.1998, s. 11. LIITE 1. Lisätään Australiaa koskevan osan jälkeen teksti seuraavasti: "TSEKIN TASAVALTA: 1. Tuoteluokat: a) asetuksen (ETY) N:o 2092/91 1 artiklan 1 kohdan a alakohdassa tarkoitetut jalostamattomat kasvinviljelytuotteet; b) elintarvikkeet, jotka koostuvat pääasiallisesti yhdestä tai useammasta asetuksen (ETY) N:o 2092/91 1 artiklan 1 kohdan b alakohdassa tarkoitetusta kasviperäisestä ainesosasta. 2. Alkuperä: luokan 1 a) tuotteet ja luonnonmukaisesti kasvatetut luokan 1 b) tuotteiden ainesosat on kasvatettu Tsekin tasavallassa. 3. Tarkastuslaitos: KEZ o.p.s. 4. Todistuksen antava laitos: - Department of Structural Policy and Ecology (Ministry of Agriculture) - KEZ o.p.s. 5. Luetteloon sisällyttämisen kestoaika: 30.6.2003". 2. Korvataan Argentiinaa, Australiaa, Unkaria ja Israelia koskevissa osissa 5 kohta seuraavasti: "5. Luetteloon sisällyttämisen kestoaika: 30.6.2003". 3. Korvataan Unkaria koskevassa osassa 3 ja 4 kohta seuraavasti: "3. Tarkastuslaitos: Biokontroll Hungária Közhasznú Társaság (Biokontroll Hungária Kht) ja Skal 4. Todistuksen antava laitos: Biokontroll Hungária Közhasnú Társaság ja Skal (Unkarin toimisto)". 4. Korvataan Australiaa koskevan osan 3 kohdassa tarkastuslaitoksen "Australian Quarantine Inspection Service (AQIS)" nimi seuraavasti: "Australian Quarantine Inspection Service (AQIS) (Department of Agriculture, Fisheries and Forestry". 5. Korvataan Israelia koskevassa osassa 3 kohta seuraavasti: "3. Tarkastuslaitos: Plant Protection and Inspection Services (PPIS) (Ministry of Agriculture and Rural Development". 6. Korvataan Sveitsiä koskevan osan 3 kohdassa teksti seuraavasti: "3. Tarkastuslaitos: Institut für Marktökologie (IMO), bio.inspecta AG ja Schweizerische Vereinigung für Qualitäts- und Management-Systeme (SQS)".